ET Euroopa Liidu Teataja L 280/7

EMP ÜHISKOMITEE OTSUS

nr 79/2008,

4. juuli 2008,

millega muudetakse Euroopa Majanduspiirkonna lepingu IX lisa (finantsteenused)

EMP ÜHISKOMITEE,

võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,

ning arvestades järgmist:

(1) Lepingu IX lisa on muudetud EMP Ühiskomitee 6. juuni 2008. aasta otsusega nr 66/2008. (1)

(2) Lepingusse tuleb inkorporeerida Euroopa Parlamendi ja nõukogu 5. septembri 2007. aasta direktiiv 2007/44/EÜ, millega muudetakse nõukogu direktiivi 92/49/EMÜ ning direktiive 2002/83/EÜ, 2004/39/EÜ, 2005/68/EÜ ja 2006/48/EÜ seoses finantssektoris osaluse omandamise ja selle suurendamise tehingute suhtes rakendatava usaldusväärsuse hindamise menetluskorra ja kriteeriumidega, (2)

ON TEINUD JÄRGMISE OTSUSE:

Artikkel 1

Lepingu IX lisa muudetakse järgmiselt.

1. Punktidesse 7a (nõukogu direktiiv 92/49/EMÜ), 11 (Euroopa Parlamendi ja nõukogu direktiiv 2002/83/EÜ), 14 (Euroopa Parlamendi ja nõukogu direktiiv 2006/48/EÜ) ja 31ba (Euroopa Parlamendi ja nõukogu direktiiv 2004/39/EÜ) lisatakse järgmine taane: „— 32007 L 0044: Euroopa Parlamendi ja nõukogu direktiiv 2007/44/EÜ, 5. september 2007 (ELT L 247, 21.9.2007, lk 1).”

2. Punkti 7b (Euroopa Parlamendi ja nõukogu direktiiv 2005/68/EÜ) lisatakse järgmine tekst: „ , muudetud järgmise õigusaktiga: — 32007 L 0044: Euroopa Parlamendi ja nõukogu direktiiv 2007/44/EÜ, 5. september 2007 (ELT L 247, 21.9.2007, lk 1).”

3. Punkti 7a (nõukogu direktiiv 92/49/EMÜ) muudetakse järgmiselt: i) kohandusele a antakse uus tähis b; ii) uue kohanduse b ette lisatakse järgmine kohandus: „a) artiklites 15, 15a, 15b ja 15c ettenähtud kavandava omandaja usaldusväärsuse hindamist ei kohaldata niisuguse direktiivis määratletud kavandava omandaja suhtes, kes asub või kelle üle teostatakse järelevalvet mujal kui lepinguosaliste territooriumil.”

4. Punkti 7b (Euroopa Parlamendi ja nõukogu direktiiv 2005/68/EÜ) muudetakse järgmiselt: i) kohandusele antakse tähis b; ii) uue kohanduse b ette lisatakse järgmine kohandus: „a) artiklites 19, 19a ja 20 ettenähtud kavandava omandaja usaldusväärsuse hindamist ei kohaldata niisuguse direktiivis määratletud kavandava omandaja suhtes, kes asub või kelle üle teostatakse järelevalvet mujal kui lepinguosaliste territooriumil.”

5. Punkti 11 (Euroopa Parlamendi ja nõukogu direktiiv 2002/83/EÜ) muudetakse järgmiselt: i) kohandustele b, c ja d antakse uued tähised c, d ja e; ii) kohanduse a järele lisatakse järgmine kohandus: „b) artiklites 15, 15a, 15b ja 15c ettenähtud kavandava omandaja usaldusväärsuse hindamist ei kohaldata niisuguse direktiivis määratletud kavandava omandaja suhtes, kes asub või kelle üle teostatakse järelevalvet mujal kui lepinguosaliste territooriumil.”

6. Punkti 14 (Euroopa Parlamendi ja nõukogu direktiiv 2006/48/EÜ) muudetakse järgmiselt: i) kohandustele c ja d antakse uued tähised d ja e; ii) kohanduse b järele lisatakse järgmine kohandus: „c) artiklites 19, 19a, 19b, 20 ja artikli 21 lõikes 3 ettenähtud kavandava omandaja usaldusväärsuse hindamist ei kohaldata niisuguse direktiivis määratletud kavandava omandaja suhtes, kes asub või kelle üle teostatakse järelevalvet mujal kui lepinguosaliste territooriumil.”

7. Punkti 31ba (Euroopa Parlamendi ja nõukogu direktiiv 2004/39/EÜ) muudetakse järgmiselt: i) kohandusele antakse tähis b; ii) uue kohanduse b ette lisatakse järgmine kohandus: „a) artiklites 10, 10a ja 10b ettenähtud kavandava omandaja usaldusväärsuse hindamist ei kohaldata niisuguse direktiivis määratletud kavandava omandaja suhtes, kes asub või kelle üle teostatakse järelevalvet mujal kui lepinguosaliste territooriumil.”

Artikkel 2

Direktiivi 2007/44/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.

Artikkel 3

Käesolev otsus jõustub 5. juulil 2008, tingimusel et EMP Ühiskomiteele on esitatud kõik lepingu artikli 103 lõike 1 kohased teated, (3) või EMP Ühiskomitee 6. juuni 2008. aasta otsuse nr 65/2008 jõustumise päeval, olenevalt sellest, kumb on hilisem.

Artikkel 4

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 4. juuli 2008 EMP Ühiskomitee nimel eesistuja Tema Kõrgeausus LIECHTENSTEINI Prints Nikolaus

(1) ELT L 257, 25.9.2008, lk 29.

(2) ELT L 247, 21.9.2007, lk 1.

(3) Põhiseadusest tulenevad nõuded on nimetatud.